เปิด 4 วิธีที่ เรือใบ จะบุกดับหงส์แดงคาบ้าน
เรือใบสีฟ้า แมนเชสเตอร์ ซิตี้ จะบุกไปเยือน หงส์แดง ลิเวอร์พูล ในศึกยูฟ่า แชมเปียนส์ลีก รอบ 8 ทีมสุดท้าย นัดแรก คืนนี้ และนี่อาจเป็น 4 วิธีที่จะทำให้ เรือใบสีฟ้า คว้าชัยในนัดนี้,1. โจมตี เทรนต์ อเล็กซานเดอร์ อาร์โนลด์ แบ็กขวาของลิเวอร์พูล,เรียกได้ว่าโดนวิจารณ์หนักพอสมควรสำหรับ อาร์โนลด์ ที่ช่วงหลังกลายเป็นบ่อน้ำมันในแนวรับของลิเวอร์พูล ทั้งในเรื่องของลูกกลางอากาศ การประกบตัว เติมเกมรุกแล้วลงไม่ทัน ดังนั้น เป๊ป กวาร์ดิโอลา น่าจะใช้ความเก่งกาจของ เลอรอย ซาเน ตัวรุกทางฝั่งซ้ายให้เกิดประโยชน์ โดยการเปิดเกมรุกเข้าใส่แบ็กขวาของหงส์แดงรายนี้ หรือในระหว่างเกมอาจลองโยก ราฮีม สเตอร์ลิง มาเลื้อยทางฝั่งซ้ายบ้างก็ได้ รับรองมีโอกาสได้ประตูสูงมาก,2. ระวัง 4 แข้งหงส์แดง,อย่างที่ เป๊ป ได้ให้สัมภาษณ์เอาไว้ก่อนเกมว่า ลิเวอร์พูลไม่ได้มีดีแค่ โรแบร์โต เฟอร์มิโน, ซาดิโอ มาเน และ โมฮาเหม็ด ซาลาห์ เรือใบสีฟ้าต้องระวัง อเล็กซ์ อ็อกซ์เหลด แชมเบอร์เลน เอาไว้ให้ดีด้วยเช่นกัน เพราะกองกลางร่างตันรายนี้พร้อมใช้ความเร็วทะลุทะลวงแผงกลางของเรือใบสีฟ้า เพื่อสร้างโอกาสให้กับ 3 ประสานในแดนหน้า,3. เมื่อมีโอกาสต้องจบสกอร์ให้คม ใช้ความคล่องตัวเป็นอาวุธเจาะแนวรับหงส์แดง,เป็นที่ชัดเจนแล้วว่านัดนี้ แมนเชสเตอร์ ซิตี้ จะหมดสิทธิ์ใช้งานกองหน้าตัวความหวังอย่าง เซร์คิโอ อเกวโร ดังนั้น 3 ประสานแดนหน้าอย่าง เลรอย ซาเน, กาเบรียล เฆซุส และราฮีม สเตอร์ลิง จะต้องใช้โอกาสไม่เปลือง และใช้ความเร็วบวกกับความคล่องตัวเล่นงานใส่ เดยัน ลอฟเรน และ เฟอร์จิล ฟาน ไดค์ คู่เซ็นเตอร์ของหงส์แดง ที่มีความแข็งแกร่งในลูกกลางอากาศ แต่ไม่มีความเร็วมากนัก,4. อย่าปล่อยให้ ซาลาห์ ร่ายเวทมนตร์,การประกบซาลาห์ในนัดนี้คงต้องเป็นหน้าที่ของ อายเมริค ลาปอร์เต ที่ถือว่าเป็นหนึ่งในกองหลังฝีเท้าดีคนหนึ่ง แต่คงไม่ใช่งานง่ายของเขาอย่างแน่นอนในการตามประกบนักเตะที่ฟอร์มแรงที่สุดในลีกผู้ดีเวลานี้อย่าง ซาลาห์ ดังนั้นแนวทางที่ดีที่สุดน่าจะเป็นการตามประกบติด ไปไหนไปด้วย ไม่ปล่อยให้ ซาลาห์ ได้มีพื้นที่ในการเล่นหรือเวลาในการคิดสร้างสรรค์เกม ยกตัวอย่างในกรณีของ แอชลีย์ ยัง แบ็กซ้ายของแมนเชสเตอร์ ยูไนเต็ด ที่ทำเอา ซาลาห์ แทบหายไปจากเกมแดงเดือด
เรือใบสีฟ้า แมนเชสเตอร์ ซิตี้ จะบุกไปเยือน หงส์แดง ลิเวอร์พูล ในศึกยูฟ่า แชมเปียนส์ลีก รอบ 8 ทีมสุดท้าย นัดแรกคืนนี้ และนี่อาจเป็น 4 วิธีที่จะทำให้ เรือใบสีฟ้า คว้าชัยในนัดนี้
แมนเชสเตอร์ ซิตี้,ลิเวอร์พูล,ยูฟ่า แชมเปียนส์ลีก